|  |
| --- |
| **Budapest Főváros VII. kerület Erzsébetváros Önkormányzata**  Veres Zoltánbizottsági elnök |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. március 13 - ai rendes**

**ülésére**

|  |  |
| --- | --- |
| **Tárgy:** | Javaslat az MKSZB Ügyrendjének módosítására |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, a Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelet (továbbiakban: SzMSz), valamint a Bizottság 25/2013. (02.15.) számú határozatával elfogadott ügyrendje határozza meg, amely legutóbb a 33/2022. (II.14.) határozat alapján módosult.

Az Ügyrend utolsó módosítása óta a Képviselő-testület által hozott 8/2023. (I.24.) és 9/2023. (I.24.) határozatai értelmében a Bizottság személyi összetételében változás történt. 2023. január 25. napjától Devosa Gábor képviselő bizottsági tagsága megszűnt, helyére Radics Béla képviselőt választotta meg a Képviselő-tesület. A legutóbbi módosítás óta a Bizottság feladat- és hatáskörébe tartozó rendeletek tekintetében is történek változások, melyek miatt szintén szükségessé vált az Ügyrend felülvizsgálata és módosítása. A javasolt módosítások dőlt betűvel szerepelnek.

Az Ügyrendben ezen felül technikai jellegű módosítás is történt. Így a tagok névsorát és az előterjesztés mintáját függelék helyett a jövőben az Ügyrend 5. és 6. számú melléklete tartalmazza.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (III.13.) határozata a Művelődési, Kulturális és Szociális Bizottság ügyrendjének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Művelődési, Kulturális és Szociális Bizottság 25/2013. (02.15.) számú határozatával elfogadott ügyrendjének módosítását a határozat melléklete szerint elfogadja.

**Felelős:** Veres Zoltán elnök

**Határidő:** azonnal

Budapest, 2023. március 7.

**Veres Zoltán**

bizottsági elnök

Melléklet:

1. számú melléklet: Művelődési, Kulturális és Szociális Bizottság Ügyrendje (a határozati javaslat melléklete)

Előterjesztés mellékletei:

8/2023. (I.24.) Kt. határozat

9/2023. (I.24.) Kt. határozat